ऑडी इंडिया की अप्रैल बिक्री 98 फीसद बढ़ी  
लक्जरी कार निर्माता कंपनी ऑडी इंडिया की अप्रैल 2011 बिक्री 98.41 फीसद की बढ़ोतरी के साथ 375 वाहन पर पहुंच गई।
लक्जरी कार निर्माता कंपनी ऑडी इंडिया की अप्रैल 2011 बिक्री 98.41 फीसद की बढ़ोतरी के साथ 375 वाहन पर पहुंच गई।  कंपनी ने एक विज्ञप्ति में यह जानकारी दी। इससे पिछले साल के इसी माह में कंपनी ने 189 वाहन बेचे थे। इस साल के जनवरी से अप्रैल के बीच कंपनी की कुल बिक्री दोगुना बढ़कर 1,986 वाहन पहुंच गई जबकि इससे पिछले साल की इसी अवधि के दौरान कंपनी ने कुल 967 वाहन बेचे थे।  कंपनी के प्रमुख (भारत) मिशेल पर्साचे ने कहा, उपभोक्ता केन्द्रित पहुंच के कारण देश में कंपनी की बिक्री में सकारात्मक रुख रहा। इसके अलावा हमारा डीलर नेटवर्क बढ़ने और इलेक्ट्रॉनिक उत्पाद पेश करने के कारण भी हमारे मुनाफे में तेजी आई।